laion/Wikipedia-Exotic huggingface dataset:
מצודת חאג'יביי (סרט)

מצודת חאג'יביי (באוקראינית: Фортеця Хаджибей) הוא סרט היסטורי עלילתי, שיתוף פעולה אוקראיני-גרוזיני-טורקי. עבודת ההפקה נמשכה במשך שנתיים, מדצמבר 2018 עד מאי 2020, כשהוא יצא לאקרנים באוקראינה ב-10 באוקטובר 2020. על פי העלילה, הקוזאק אנדריי צריך להעביר מידע חשוב לאיסטנבול. לשם כך עליו לשחרר את אבי אהובתו מהכלא - פטימה הטורקייה יפת התואר, אלא שאת האב עליהם לשחרר ממצודה המוחזקת בידי צבא האימפריה הרוסית. במאה ה-18, רוסיה נמצאת במלחמה עם האימפריה העותמאנית. הקוזאקים של עבר הדנובה היו בעלי ברית של העותמאנים. כאשר הם מקבלים מידע צבאי חשוב, על ההטמן להעבירו לאיסטנבול, אל הסולטן באופן אישי. אחמט פשה, מפקד המבצר הטורקי האחרון, חאג'יביי, מציע לסייע. בידיעה שאנדריי צריך להעביר אליו את המכתב עם המידע הצבאי. אך המבצר נכבש בידי חיילים רוסים, אחמט פשה נשבה ובתו היחידה, פטימה, מצליחה לברוח מהשבי. אנדריי ופטימה נפגשים בנסיבות אלה ונאלצים להחליט כיצד להמשיך. בשעה זו, הנוסע הגאורגי יורם מגיע לנמל חאג'יביי ובאמתחתו גפן ייחודית לגידול כרם. יש לו גם כוס ישנה שדוד טימוש נתן לו פעם. כוס זו הייתה שייכת לד'ארטניאן המפורסם, ולדברי דוד טימוש, הדבר הזה אמור להציל את חייו של יורם. על חוף הים השחור יורם האמיץ נקלע מיד לעימות עם חיילים רוסים ומסכים לעזור לאנדריי ופטימה. יש לו סיבה חשובה נוספת, והיא לפגוש את קטריה, שגם אביה, אדון דנילו, נמצא בצינוק רוסי. הסרט צולם בשנת 2019 במצודת בלגורוד-דניסטר שבאקרמן, בביתנים של אולפן הקולנוע של אודסה, בכרמי שאבו, ליד הים לחופי הדנובה. קבוצת פעלולנים מתיאטרון הרכיבה הקוזאקי מזפוריז'יה הייתה מעורבת בהפקה והם לימדו את השחקנים לרכב על סוסים, ולהשתמש באמנויות לחימה. כוריאוגרפיה קרבית פותחה באופן אינדיבידואלי לכל דמות ספציפית. התלבושות והאביזרים סופקו על ידי אולפן הקולנוע של אלכסנדר דובז'נקה בקייב ואולפנים טורקים, כולל תלבושות של כוחות היניצ'רים, כלים, שטיחים ואביזרים כגון רובים ואקדחים. כל התלבושות של פטימה ואחמט פשה נוצרו בטורקיה. את פאטימה גילמה הדוגמנית הטורקייה דרן טאלו. את תפקיד אביה גילם השחקן הטורקי המפורסם יורדאם אוקור. על פי התסריט, אחמט פשה ופטימה מכירים את השפה האוקראינית משום שהם גרים בשטח זה. הם מדברים זה עם זה טורקית, ואוקראינית עם האוקראינים. המבצר האחרון של חאג'יביי – סרט טורקי-אוקראיני-גרוזיני חדש אולפן הקולנוע של אודסה מצלם סרט על הקוזאקים וחאג'יביי: מחצית מהכסף מטעם המדינה В Одессе отснятый фильм о Хаджибейской крепости передали на пост-продакшн У Києві презентували історичну драму «Фортеця Хаджибей»
אנטרטיינמנט ואן

אנטרטיינמנט ואן (באנגלית: Entertainment One; ידועה גם כ-eOne) היא חברה קנדית רב-לאומית העוסקת ברכישה, הפצה והפקה של סרטים, מוזיקה וסדרות טלוויזיה. החברה, הממוקמת בטורונטו שבקנדה, היא חברת בת של הסברו שנקנתה על ידה בדצמבר 2019. מחלקת הסרטים של החברה כללה תחילה בעיקר רכישות סרטים להפצה בינלאומית, אך בהמשך הפנתה את משאביה להפקת סרטים מקוריים ומימונם. מחלקה זו נוסדה בשנת 2007, ורכשה את החברה Séville Pictures זמן קצר לאחר מכן. בשנת 2012 הכריזה החברה על רכישת Alliance Films בסכום של 225 מיליון דולר קנדי. במאי 2015 איחדה החברה את יחידות הפקת הסרטים והמכירות הבינלאומיות ליחידה חדשה בשם eOne Features, שמטרתה הפקה ומימון שישה עד שמונה סרטים בשנה. מבין הסרטים שהפיצה החברה הסרטים ספוטלייט והספר הירוק זכו בפרס אוסקר לסרט הטוב ביותר, והסרט 1917 הועמד לפרס זה והיה לסרט המצליח ביותר שהופץ דרך החברה בבריטניה. eOne Television היא חברת בת של Entertainment One האחראית על הפקת סדרות טלוויזיה. החברה קמה בינואר 2009 כאיחוד של מספר חברות שנרכשו על ידי Entertainment One. מחלקת המוזיקה של החברה מתעסקת בהפקה, הקלטה וניהול אמנים. המחלקה החלה לפעול בשם Koch Records, ובשנת 2009 שונה שמה. בבעלות החברה גם חברות התקליטים Artemis Records, דת' רואו רקורדס, ו-Dualtone Records. מדיה וקבצים בנושא אנטרטיינמנט ואן בוויקישיתוף אנטרטיינמנט ואן, ברשת החברתית פייסבוק אנטרטיינמנט ואן, ברשת החברתית אקס (טוויטר) אנטרטיינמנט ואן, ברשת החברתית אינסטגרם אנטרטיינמנט ואן, סרטונים בערוץ היוטיוב Cynthia Littleton, Cynthia Littleton, Hasbro Completes $3.8 Billion Acquisition of Entertainment One, Variety, ‏2019-12-30 (באנגלית) Canada's Entertainment One buys Seville Entertainment, Screen (באנגלית) Robert Mitchell, Robert Mitchell, eOne buys Alliance Films, Variety, ‏2012-09-07 (באנגלית) Michael Rosser2015-05-07T17:03:00+01:00, eOne launches Entertainment One Features, Screen (באנגלית) Redbrick Rewind: Spotlight | Redbrick Film, Redbrick, ‏2020-06-14 Dave McNary, Dave McNary, Entertainment One, Universal to Partner on Home Entertainment, Variety, ‏2019-03-26 (באנגלית) Nancy Tartaglione, Nancy Tartaglione, ‘1917’ Storms Box Office Milestone As EOne’s Biggest UK Release Ever, Deadline, ‏2020-02-11 (באנגלית) TBI - Television Business International - Article / Key strategic business information on the production, distribution, broadcasting and financing of TV programming around the world, web.archive.org, ‏2011-07-16 Brendan Kelly, Brendan Kelly, E1 consolidates into buying giant, Variety, ‏2009-01-23 (באנגלית) Hasbro Now Owns Death Row Records Because Why Not, It’s 2020, www.vice.com (באנגלית)
יחסי הפיליפינים–יוון

יחסי הפיליפינים–יוון הם יחסי החוץ בין הפיליפינים ויוון. שתי המדינות כוננו את היחסים הדו-צדדיים, הדיפלומטיים והמסחריים בשנת 1947. העיר היוונית סלוניקי פתוחה לשיפור הקשרים העסקיים עם הפיליפינים. סלוניקי הממוקמת בצפון יוון, היא המרכז הכלכלי הגדול, התעשייתי, המסחרי והפוליטי השני במדינה, ומרכז תחבורה מרכזי בדרום מזרח אירופה. על פי הסטטיסטיקה הרשמית של יוון, היו 5,000 פיליפינים ביוון בשנת 1991, שהצטמצמו ל-2,000 עד 1996. במציאות, היו הרבה יותר שוהים בלתי חוקיים. הקהילה הפיליפינית הקימה בית ספר לילדיהם במרכז העיר אתונה. חלק גדול הן נשים (81% בשנת 1999), שבדרך כלל מוצאות עבודה כעובדות בית. בשנת 2009 היו ביוון 30,000 פיליפינים. יוון מחזיקה בפיליפינים שגרירות במנילה. הפיליפינים מחזיקה ביוון שגרירות באתונה ו-5 קונסוליות בהרקליון, פטרס, פיראוס, רודוס וסלוניקי. מדיה וקבצים בנושא יחסי הפיליפינים–יוון בוויקישיתוף "Greece local execs open to enhancing business ties with PH". Inquirer Business. 27 ביולי 2012. נבדק ב-23 באפריל 2013. {{cite web}}: (עזרה) Iosifides & King 1999 "Imson urges Greece-based OFWs to take advantage of new legalization rules", DOLE News, 2004-06-13, אורכב מ-המקור ב-2016-01-23, נבדק ב-2009-10-23 Cañete 2004 Iosifides & King 1999, p. 194 Filipino Community, Philippine Embassy in Athens, Greece and Cyprus, אורכב מ-המקור ב-2009-06-17, נבדק ב-2009-10-13 אתר על יחסי מדינות
ולוציזאורוס

ולוציזאורוס (שם מדעי: Velocisaurus; משמעות השם: "זוחל/לטאה זריזה") הוא סוג של דינוזאור בן למשפחת הנואזאוריים שהתקיים באמריקה הדרומית של הקרטיקון לפני 85 מיליון שנה מזמננו. המאובנים שלו התגלו בארגנטינה, ותוארו בשנת 1991 בידי החוקר הארגנטינאי חוסה בונפרטה (אנ'). דינוזאור קדום זה היה קטן יחסית באורך 1.5 מטר לרבות הזנב, היה בעל עצמות חלולות, ונחשב לסוג הקטן ביותר במשפחתו. בכף רגלו היו ארבע אצבעות והשלישית הייתה החזקה מבין כולן והנושאת העיקרית של משקלו, דבר שלא ידוע אצל אף תרופוד כולל העופות, וכנראה התאים לתנאי ריצה מהירה. הדינוזאור היה בעל דמיון קלוש לולוצירפטור ממונגוליה, אך היה בעל טפרים שטוחים יחסית וגפיים קדמיות מנוונות יותר, בדומה לגפי האבליזאוריים הקרובים לו. ייתכן שהיה מכוסה בנוצות. בונפרטה העריך שהדינוזאור הקדום היה אוכל כל ולאו דווקא צייד מאחר שהטפרים של רגליו היו שטוחים מכדי לשסע טרף בריצה תוך זינוק כמו אצל הרפטורים. מספר עצמות שנבדקו הוערכו כשבורות משבר מאמץ, דבר המצוי במחלוקת. חלק מהחוקרים העריכו שהוולוציזאורוס השתייך למשפחה עצמאית קרובה לנואזאוריים - Velocisauridae, אך הוא משויך למשפחה והוא קרוב בעיקר למסיאקזאורוס ממדגסקר והיה בעל לסתות ארוכות מלאות שיניים חדות שפנו קדימה מעט. מדיה וקבצים בנושא ולוציזאורוס בוויקישיתוף ולוציזאורוס, באתר האנציקלופדיה של החיים (באנגלית) ולוציזאורוס, באתר GBIF (באנגלית)
שובוזאורוס

שובוזאורוס (שם מדעי: Shuvosaurus; מילולית: "לטאת שובו") הוא סוג של ארכוזאור נכחד שחי בסוף הטריאס באמריקה הצפונית והשתייך למשפחת השובוזאוריים, לצד האפיגיה והסילוסוכוס. למרות דמיונו לדינוזאור לא היה קרוב אליהם ביולוגית והוא השתייך לקבוצה פסאודוסוכיה, בה כלולים גם התנינאים המודרניים. עם זאת הוא היה קטן וזריז יותר וכנראה היה אוכל כל. הזוחל הקדום תואר ב-1993 בידי החוקר ההודי סנקאר צ'אטרג'י (אנ'), לאחר שבנו שובו גילה את המאובנים שלו בדרום-מערב טקסס במשך שנות ה-90 ועל שמו היצור קרוי. הסוג כלל מין אחד - Shuvosaurus inexpectatus. ממצאים נוספים שלו התגלו באריזונה, טקסס וניו מקסיקו. זוחל קדום זה היה בעל אגן שאיפשר לו לעמוד זקוף והוא היה בעל מקור חסר שיניים שהזכיר את לסת האורניתומימיים. בשל כך כמה חוקרים העריכו שהיה תרופוד קטן וזריז. עם זאת מחקר של זוחל דומה בשם אפיגיה ותוארו ב-2006 ומהם נראה שלא היה באמת דינוזאור אלא קרוב לתנינים הדומה לפופוזאורוס. הדמיון ביניהם נבע מאבולוציה מתכנסת עקב התאמתם לחיים יבשתיים, במישורים והגבעות של טקסס הקדומה. מדיה וקבצים בנושא שובוזאורוס בוויקישיתוף
פורטוגל. דה מאן

פורטוגל. דה מאן (באנגלית: Portugal. The Man) היא להקת רוק אמריקאית שהוקמה ב-2004 בעיר ואסילה שבאלסקה. מוקד הפעילות העיקרי של הלהקה הוא כיום בפורטלנד, אורגון. חברי הלהקה כוללים כיום את ג'ון בולדווין גורלי, זאק קארות'רס, קייל אוקווין, ג'ייסון סכריסט, אריק האוק וזואי מאנוויל. ב-28 בינואר 2018 זכתה הלהקה בפרס אמי בקטגוריה "Best Pop Duo/Group Performance" על הלהיט הגדול ביותר של הלהקה "Feel It Still". ג'ון בולדווין גורלי - שירה, גיטרה, אורגן, סינתיסייזר, מכונת תופים, גיטרת בס (2004–הווה) זאק סקוט קארות'רס - גיטרת בס, כלי הקשה, שירה (2004–הווה) קייל או'קווין - קלידים, סינתיסייזר, אורגן, גיטרה, שירה (2007, 2012–הווה) אריק הוק - גיטרה, שירה (2015 – הווה) ג'ייסון סכריסט - תופים (2005–2008, 2009–2011, 2016-הווה) זואי מאנוויל - שירה, כלי הקשה (2008-הווה) ניק קליין - גיטרה (2004–2005) ווסלי האברד - מקלדות (2004–2006) הארווי טאמבלסון - מקצבים (2004–2005) גארט לונספורד - תופים (2008–2009) קיין ריטצ'וט - תופים, כלי הקשה, שירה (2012–2016) ראיין שכנים - קלידים, דידג'רידו, סינתיסייזרים, שירה (2008–2012) נוח גרש - גיטרה, שירה, כלי הקשה (2011–2013) Waiter: "You Vultures!" ‏(2006) Church Mouth ‏(2007) Censored Colors ‏(2008) The Satanic Satanist ‏(2009) American Ghetto ‏(2010) In the Mountain in the Cloud ‏(2011) Evil Friends ‏(2013) Woodstock ‏(2017) "My Mind" / "Seventeen" ‏(2007) "People Say" ‏(2009) "Lovers in Love" ‏(2009) "Got It All (This Can't Be Living Now)" ‏(2011) "So American" ‏(2011) "Evil Friends" ‏(2013) "Atomic Man" ‏(2013) "Purple, Yellow, Red and Blue" ‏(2013) "Modern Jesus" ‏(2013) "Endangered Song (Sumatran Tiger)" ‏(2014) "Noise Pollution" ‏(2016) "Feel It Still" ‏(2017) "Rich Friends" ‏(2017) מדיה וקבצים בנושא פורטוגל. דה מאן בוויקישיתוף אתר האינטרנט הרשמי של פורטוגל. דה מאן פורטוגל. דה מאן, ברשת החברתית פייסבוק פורטוגל. דה מאן, ברשת החברתית אקס (טוויטר) פורטוגל. דה מאן, ברשת החברתית אינסטגרם פורטוגל. דה מאן, סרטונים בערוץ היוטיוב פורטוגל. דה מאן, סרטונים באתר Vimeo פורטוגל. דה מאן, באתר אפל מיוזיק (באנגלית) פורטוגל. דה מאן, באתר ספוטיפיי פורטוגל. דה מאן, באתר סאונדקלאוד (באנגלית) פורטוגל. דה מאן, באתר Last.fm (באנגלית) פורטוגל. דה מאן, באתר AllMusic (באנגלית) פורטוגל. דה מאן, באתר MusicBrainz (באנגלית) פורטוגל. דה מאן, באתר דיזר פורטוגל. דה מאן, באתר Discogs (באנגלית) פורטוגל. דה מאן, באתר Songkick (באנגלית) פורטוגל. דה מאן, באתר Genius פורטוגל. דה מאן, באתר בילבורד (באנגלית) פורטוגל. דה מאן, באתר טיידל (באנגלית)
אלן קנדי

אלן קנדי (באנגלית: Alan Kennedy; נולד ב-31 באוגוסט 1954) הוא כדורגלן עבר אנגלי, ששיחק בעמדת המגן השמאלי. כבש את שער הניצחון עבור ליברפול בגמר גביע אירופה לאלופות ב-1981. קנדי נולד ב-31 באוגוסט 1954 באנגליה. את הקריירה הוא התחיל בניוקאסל יונייטד בגיל 18, והגיעה עימה עד לגמר הגביע האנגלי ב-1974, אותו הפסידה לליברפול. כמגן שמאלי עבר קנדי לליברפול ב-1978 תמורת סכום של 330 אלף לירות שטרלינג, סכום שיא בריטי לאותה העת. הוא כבש בגמר הגביע נגד וסטהאם יונייטד ב-1981, וליברפול ניצחה במשחק חוזר לאחר 1–1. שנתיים אחר כך קנדי כבש פעם נוספת בגמר הגביע, הפעם נגד מנצ'סטר יונייטד, וקבוצתו המשיכה לניצחון בתוספת הזמן. בנוסף לכך היה שותף לשתי זכיות נוספות שלה בגביע בשנים 1982 ו-1984. לקנדי היה חלק עיקרי בהכרעת שני משחקי הגמר של גביע אירופה לאלופות שליברפול זכתה בשנות ה-80 של המאה ה-20. בגמר של 1981 נגד ריאל מדריד כבש את שער היחידי במשחק בדקה ה-82', ובגמר ב-1984 כבש את הפנדל המכריע נגד רומא בדו-קרב בעיטות עונשין. בשנת 1986 הוא עזב את ליברפול כשהוא זוכה עימה ב-5 תוארי אליפות, 4 גביעים ופעמיים בגביע אירופה לאלופות. אחרי התקופה בליברפול עבר קנדי לסנדרלנד. לאחר תקופה קצרה בה שיחק במועדונים מהרמה הנמוכה עד סיום הקריירה. קנדי הופיע בתחנת הטלוויזיה Sky Sports ובעוד כמה אחרות. בנוסף לכך הוא עובד באתר הרשמי של ליברפול והוא מנהל בית ספר לכדורגל. ניוקאסל יונייטד גביע טקסקו: 1974 ליברפול אליפות אנגליה (5): 1978/79, 1979/80, 1981/82, 1982/83, 1983/84 גביע ה-FA‏ (4): 1981, 1982, 1983, 1984 מגן הקהילה (3): 1979, 1980, 1982 גביע אירופה לאלופות (2): 1980/81, 1983/84 אלן קנדי, באתר Transfermarkt אלן קנדי, באתר WorldFootball.net אלן קנדי, באתר National Football Teams אלן קנדי, באתר FootballDatabase.eu
אומדנוזאורוס

אומדנוזאורוס (שם מדעי: Ohmdenosaurus; מילולית: "לטאת אומדן (אנ')") הוא סוג של דינוזאור מקבוצת הזאורופודים אשר חי בתחילת היורה באירופה. לצד הטזואודוזאורוס (Tazoudasaurus) היה מראשוני הזאורופודים שחיו באירופה ובכלל בחצי הכדור הצפוני. האומדנוזאורוס היה זאורופוד פרימיטיבי יחסית, קרוב לברפזאורוס והרואטוזאורוס והשתייך לקבוצה הגדולה גרוויזאוריה, הכוללת את מרבית הזאורופודים. הדינוזאור היה קטן ביחס לזאורופוד ולפי הערכות הגיע לאורך של 4 או של 6.7 מטרים ומשקל של 1.3 טון בקירוב. כמה מהחוקרים סוברים שהוא חי על איים קדומים ועבר גמדיות איים, אך הדבר לא הוכח. היה לו צוואר קצר וגפיים ארוכות וכבדות שתמכו במשקלו. הוא ניזון בעיקר מעלי צמחים כמו ציקסאים, אראוקריים ופודוקרפיים. דינוזאור זה התגלה ב-1970 בחפירות בבאדן-וירטמברג באזור השייך כיום לבוהמיה, גרמניה והוא ידוע בעיקר משוקה גדולה ומעצמות שורש רגל גדולות. תחילה שייכו אותם לממצאי פליוזאור קדום, אך בהמשך התברר שהיה יצור יבשתי. הוא הוגדר למדע ב-1978 בידי החוקר הגרמני רופרט ויילד (Rupert Wild), על שם העיר אומדן שלידה התגלה. מדיה וקבצים בנושא אומדנוזאורוס בוויקישיתוף אומדנוזאורוס, באתר GBIF (באנגלית)
אורניתומימואידס

אורניתומימואידס (שם מדעי: Ornithomimoides; מילולית: "מחקה אורניתומימוס") הוא סוג של דינוזאור תרופוד ממשפחת האבליזאוריים אשר חי בהודו של סוף הקרטיקון בגיל המאסטריכט לפני 70 עד 66 מיליון שנה. הוא סווג ב-1933 בידי החוקר הגרמני פרידריך פון הינה (אנ'). כיום רואים בסוג טקסון מוטל בספק. את שמו קיבל עקב הדמיון לדינוזאור אורניתומימי. דינוזאור זה היה בעל ממצאים בודדים והוא הכיל שני מינים: O. barasimlensis, אשר ידוע מחמש חוליות גב ו-O. mobilis, אשר ידוע מארבע חוליות קטנות יותר, שניהם התגלו באותו אזור ליד ג'אבלפור, מאדהיה פרדש שבצפון הודו. אם היה זה דינוזאור תקף הוא היה קרוב לקרנוטאורוס ולאבליזאורוס, ולפי השוואה של החוליות הגיע לאורך של 6.2 עד 9 מטרים והיה טורף-על מרשים באזור חיותו שניזון כנראה מדינוזאורים אחרים, שאר זוחלים או מנבלות. עם זאת הוא נכחד לפני 66 מיליון שנה בהכחדת הקרטיקון הגדולה לצד שאר הדינוזאורים. מדיה וקבצים בנושא אורניתומימואידס בוויקישיתוף אורניתומימואידס, באתר GBIF (באנגלית)
לנסקי (סרט)

לנסקי (באנגלית: Lansky) הוא סרט דרמה ביוגרפי אמריקאי משנת 2021 שעוסק בגנגסטר האמריקאי המפורסם מאיר לנסקי, אותו כתב וביים איתן רוקאווי. בסרט מככבים הארווי קייטל, סם וורת'ינגטון, אנה-סופיה רוב, ג'קי קרוז, ג'ון מגארו, דייוויד קייד, דייוויד ג'יימס אליוט, אלון אבוטבול ומינקה קלי. הסרט יצא לאקרנים בבתי קולנוע נבחרים ב-25 ביוני 2021. כאשר מאייר לנסקי המזדקן נחקר בפעם האחרונה על ידי הFBI, שחושד שהוא החביא מיליוני דולרים במשך כחצי מאה, הגנגסטר בדימוס מסתובב חושף את האמת הבלתי מסופרת על חייו כבוס הידוע לשמצה של "רצח בע"מ" וארגון הפשע הלאומי. הארווי קייטל בתפקיד מאיר לנסקי ג'ון מגארו בתפקיד מאיר לנסקי הצעיר סם וורת'ינגטון בתפקיד דייוויד סטון אנה-סופיה רוב בתפקיד אן לנסקי ג'קי קרוז בתפקיד דפנה דייוויד קייד בתפקיד בן סיגל דייוויד ג'יימס אליוט בתפקיד פרנק ריברס אלון אבוטבול בתפקיד יורם אלרואי מינקה קלי בתפקיד מורין שיין מקריי בתפקיד צ'רלי לוצ'יאנו ג'יימס מוזס בלק בתפקיד אר.ג'יי קמפבל קלאודיו בלנטה בתפקיד ג'ו בוננו דני א. אביכזר בתפקיד גרג קונץ במאי 2019 פורסם כי הארווי קייטל, סם וורת'ינגטון, אמורי כהן ואוסטין סטוול הצטרפו לצוות השחקנים, כאשר אלכסנדרה דדריו וטוני דנזה היו במשא ומתן להצטרף להפקה של איתן רוקאווי אשר ביים וכתב את התסריט. בפברואר 2020 הוכרז כי אנה-סופיה רוב, ג'קי קרוז, ג'ון מגארו, דייוויד קייד, דייוויד ג'יימס אליוט, אלון אבוטבול ומינקה קלי הצטרפו לצוות השחקנים של הסרט. עוד פורסם כי כהן, סטאוול, דדריו ודנזה לא ישתתפו בסרט. הצילומים החלו בפברואר 2020. במאי 2021 רכשה חברת "Vertical Entertainment" את הזכויות להפצת הסרט. הסרט יצא ב-25 ביוני 2021. "לנסקי", במסד הנתונים הקולנועיים IMDb (באנגלית) "לנסקי", באתר AllMovie (באנגלית) "לנסקי", באתר Rotten Tomatoes (באנגלית) "לנסקי", באתר Metacritic (באנגלית) "לנסקי", במסד הנתונים הקולנועיים KinoPoisk (ברוסית) אמיר בוגן, עבריינות כשרה: הסרט על מאיר לנסקי הוא שיעור היסטוריה מיוחד במינו, באתר ynet, 7 בנובמבר 2021 Clarke, Stewart (17 במאי 2019). "Harvey Keitel to Play Gangster Meyer Lansky in Biopic (EXCLUSIVE)". Variety. נבדק ב-31 במרץ 2020. {{cite web}}: (עזרה) D'Alessandro, Anthony (13 בפברואר 2020). "'Lansky': DC 'Titans' Actress Minka Kelly & More Join Harvey Keitel & Sam Worthington In Gangster Epic – EFM". Deadline Hollywood. נבדק ב-31 במרץ 2020. {{cite web}}: (עזרה) Underwood, Jerry (19 בפברואר 2020). "Alabama film industry set for blockbuster year after record 2019". Made in Alabama. נבדק ב-31 במרץ 2020. {{cite web}}: (עזרה)
יגואר C-XF

יגואר C-XF (באנגלית: Jaguar C-XF) היא מכונית קונספט בתצורה מכונית סלון מתוצרת יצרנית רכבי היוקרה יגואר, אשר הוצגה בשנת 2007. ה"יגואר C-XF" מציג את כיוון העיצוב החדש של המותג בעתיד. "יגואר C-XF" הוצגה לראשונה בתערוכת המכוניות הבינלאומית של גרמניה הנערכת פרנקפורט ("International Motor Show Germany" (אנ')) בסתיו 2007. דגם "יגואר C-XF" הוצגה בתערוכת הרכב של דטרויט בשנת 2007 עם גרסת ההפקה של הדגם שהוכרזה בסתיו 2007 בתערוכת פרנקפורט. 4 דלתות. 5 נוסעים. מנוע: מנוע קדמי, מנוע בנזין, הנעה אחורית, מגדש טורבו. ה"יגואר C-XF" מציג גם כמה טכנולוגיות חדשות, כולל טכנולוגיה שנקראת JaguarSense המאפשרת להפעיל פונקציות מסוימות בתא הנהג עם תנועת יד במקום בלחיצת כפתור. פנים הרכב מואר בתאורה מתקדמת המאירה את תא הנוסעים בכחול חשמלי בעת התנעת הרכב. בדגם "יגואר C-XF" הותקנה מערכת שמע מתוצרת Bowers & Wilkins (אנ'). "יגואר C-XF" "יגואר C-XF" "יגואר C-XF" יגואר (יצרן רכב) יגואר XK140 יגואר XK150 ברטונה פיראנה יגואר R-D6 מדיה וקבצים בנושא יגואר C-XF בוויקישיתוף יגואר C-XF, סרטון באתר יוטיוב "יגואר C-XF" autoblog.com/2007/01/03/officially-official-jaguar-c-xf-concept-pics-galore "יגואר C-XF" בתערוכת המכוניות של פרנקפורט topspeed.com/cars/car-news/jaguar-xf-made-it-s-frankfurt-debut "יגואר C-XF" autoblog.com/2007/01/08/detroit-auto-show-jaguar-c-xf-concept "יגואר C-XF" whichcar.com.au/features/2007-jaguar-c-xf-concept-feature-classic-motor
הצלב השביעי (סרט)

הצלב השביעי (באנגלית: The Seventh Cross) הוא סרט דרמה אמריקאי משנת 1944 בבימויו של פרד זינמן, עם ספנסר טרייסי, יום קרונין וג'סיקה טנדי בתפקידים הראשיים. התסריט מבוסס על הרומן הצלב השביעי של הסופרת הגרמניה אנה זגרס (1939). זה אחד הסרטים הבודדים שהופקו בתקופת מלחמת העולם השנייה ועסקו במחנות הריכוז ובמשטר הדיקטטורי בגרמניה הנאצית. זה הסרט הראשון בו הופיעו ביחד יום קרונין ואשתו ג'סיקה טנדי. יום קרונין היה מועמד לפרס אוסקר לשחקן המשנה הטוב ביותר. בסתיו 1936 בורחים שבעה אסירים ממחנה הריכוז וסטהופן (שם פיקטיבי). הבריחה מתגלה כעבור זמן קצר. מפקד המחנה מכין שבעה צלבים שעליהם בכוונתו לצלוב את כל השבעה לעיני האסירים. בין השבעה נמצאים ג'ורג' הייסלר (ספנסר טרייסי) וארנסט ואלאו (ריי קולינס). הייסלר וואלאו נפרדים זה מזה וואלאו נתפס ומוקע על הצלב במחנה. הוא מת ונשמתו עולה לשמים ומכאן הוא ממשיך לספר על התפתחות העלילה. הייסלר נמלט מהמחפשים וכלביהם ומטרתו להגיע לכתובת של חבר אנטי נאצי במיינץ. במיינץ הוא מגיע לבית חברתו לשעבר, נלי (קארן ורנה) ומבקש עזרה, אך היא אומרת לו שהיא נשואה ושיסתלק מהר אחרת תקרא לגסטפו. מסתבר שהחבר נעצר על ידי הגסטפו. הוא יוצא לרחוב ומתבונן עם כל האנשים איך הגסטפו עורך מרדף על הגגות אחרי נמלט נוסף - האקרובט ארנסט בלאני (ג'ורג' סוזן) שלבסוף מתאבד בקפיצה מהגג. הייסלר נכנס לחנות בגדים של מאדאם מנלי (אגנס מורהד) ומבקש בשם מנלי לקחת את הבגדים שהזמין. היא מבחינה מיד במצבו, מציידת אותו בבגדים ובכסף ומפנה אותו לרופא יהודי, ד"ר לבנשטיין (סטפן גריי) שמטפל בידו שנפצעה בעת מנוסתו. ולא מדווח על כך לשלטונות. הוא נזכר בידידו, פול רודר (יום קרונין) ומגיע לדירתו בה הוא מתגורר עם אשתו ליזל (ג'סיקה טנדי) ושני ילדיו. פול מרוצה מהשלטון ששיפר את מצב העובדים וכאשר הייסלר מגלה לו שהוא אסיר נמלט, הוא מבקש ממנו לעזוב, אבל מיד נמלך בדעתו ומחליט לעזור לו. פול יוצר קשר עם המחתרת האנטי נאצית ובעזרת חבר מבית החרושת שהוא עובד, הוא מוצא לו מקום מסתור בפונדק. ביינתים הוא נעצר על ידי הגסטפו על ידי השוערת (הלנה וייגל) שדווחה על אדם זר שהתארח אצלו ולאחר חקירה ארוכה הוא משוחרר. בפונדק עובדת טוני (סיגה האסו) שמזהה אותו מתמונה שמפורסמת בעיתון בתוך מודעה שמכריזה על פרס 5,000 מרק על מי שימסור עליו מידע שיביא לתפיסתו. טוני עוזרת לו ומתאהבת בו לזמן קצר. בינתיים הוא מקבל מהמחתרת כסף וכרטיס נסיעה באנייה להולנד. הוא אומר לה כי התעודד באמונתו באדם כשראה בכל הרוע מסביב גם אנשים טובים שעזרו לו וסיכנו את עצמם. בסוף רואים את האוניה בדרך להולנד וגם את הצלב השביעי "שממתין" לו במחנה. "הצלב השביעי", במסד הנתונים הקולנועיים IMDb (באנגלית) "הצלב השביעי", באתר AllMovie (באנגלית) "הצלב השביעי", באתר Rotten Tomatoes (באנגלית) "הצלב השביעי", במסד הנתונים הקולנועיים KinoPoisk (ברוסית) קדימון לצלב השביעי, באתר יוטיוב הצלב השביעי, באתר TCM
בבט קול

בבט קול (באנגלית: Babette Cole;‏ 10 בספטמבר 1949 – 15 בינואר 2017) הייתה סופרת ילדים ומאיירת בריטית. בבט קול נולדה בג'רזי ולמדה באוניברסיטה לאמנויות בקנט. היא עבדה עם הטלוויזיה של BBC במספר תוכניות ילדים. סרפה שהיא כתבה Doctor Dog היה בסיס ליצירת סדרת הנפשה לילדים. בסך הכל היא יצרה כ-150 ספרי ילדים מאויירים. ספרים של בבט קול זכו במספר פרסים: Nungu and the Hippopotamus (1980) – ספר מאוייר של השנה, ספר ילדים של השנה מאיגוד לימודי ילדים של ארצות הברית The Wind in the Willows Pop-Up Book (1983) – פרס ספריית ניו יורק Princess Smartypants (1986) – פרס איגוד הספריות הבריטי Prince Cinders (1987) – פרס איגוד הספריות הבריטי Drop Dead (1996) – פרס "קורט משלר" אתר האינטרנט הרשמי של בבט קול (באנגלית) בבט קול, ברשת החברתית אקס (טוויטר) בבט קול, ברשת החברתית Goodreads ספריה של בבט קול בבט קול (1950–2017), דף שער בספרייה הלאומית
רב חגא

רב חגא (בתלמוד הירושלמי: רבי חגי או רבי חגיי) היה אמורא בבלי וארצישראלי בדור השלישי. נולד בבבל, שם למד בעיקר מפי רב הונא אך גם מפי עולא, והיה חברו של רב נחמן. לאחר מכן עלה לארץ ישראל, שבה למד מפי חכמי הדור הראשון השני, בהם רבי יהושע בן לוי מנחם, רבי אבהו, רבי יאשיה, רבי אבא בר זבדא, רבי פדת, רבי יוסה (כנראה הכוונה לרבי יוסי בר חנינא), רבי שמואל בר נחמני, רבי שמואל בר יצחק ורבי יצחק. בארץ ישראל זכה למעמד גבוה בין החכמים, ופעמים רבות היה פותח ראשון את הלימוד. מאמריו הגיעו עד לבבל. בין תלמידיו היה כנראה רבי יעקב איש כפר נבוריא, וכאשר האחרון שגה בהוראתו, זימנו רב חגא לקבל מלקות. כמו כן, קיבל מפיו רבי מנא. חברו היה רבי שמואל קפודקיא. כשנפטר רב הונא, הועלה ארונו לארץ ישראל וחיפשו מי שיסכים להיכנס לקוברו במערת רבי חייא ובניו. רב חגא הסכים, בשל היכרותו העמוקה עם גדלותו של רב הונא. כשהכניס את הארון למערה, ראה רב חגא עמוד של אש בתוך המערה, ונבהל. הוא זקף את הארון ויצא. לפי המסופר בתלמוד הירושלמי, רב חגא היה אז בן שמונים שנה, ובחרו בו להכניס את רב הונא לקבורה, משום שחששו שמי שייכנס למערת רבי חייא ימות, ורב חגא היה מבוגר דיו. לפני שנכנס למערה, קשרו חבל לרגלו, שאם ימות יוכלו למשוך אותו החוצה. כשכר על שהתעסק בקבורת רב הונא, זכה לאריכות ימים שהכפילו לו את שנותיו. הרב אהרן הימן, "רב חגא", תולדות תנאים ואמוראים, לונדון, תר"ע, באתר ויקיטקסט חגי, ב"אנציקלופדיה יהודית" באתר "דעת". בערך ישנו בלבול בינו לבין רבי חגי השני. תלמוד בבלי, מסכת גיטין, דף כ"ג, עמוד א', וראו תלמוד בבלי, מסכת עבודה זרה, דף ס"ח, עמוד א'. ראו תלמוד בבלי, מסכת ערכין, דף ז', עמוד א' תלמוד ירושלמי, מסכת כתובות, פרק ד', הלכה י'; תלמוד ירושלמי, מסכת בבא בתרא, פרק ט', הלכה ד'. תלמוד ירושלמי, מסכת עירובין, פרק ז', הלכה ה' תלמוד ירושלמי, מסכת יבמות, פרק ח', הלכה ג'. תלמוד ירושלמי, מסכת ברכות, פרק ב', הלכה ו' ועוד תלמוד ירושלמי, מסכת ברכות, פרק ג', הלכה ה' תלמוד ירושלמי, מסכת תענית, פרק א', הלכה א'; תלמוד ירושלמי, מסכת יבמות, פרק ח', הלכה ג'. תלמוד ירושלמי, מסכת ברכות, פרק ב', הלכה ו'. תלמוד ירושלמי, מסכת שקלים, פרק א', הלכה א' וראו תלמוד בבלי, מסכת עירובין, דף כ"ב, עמוד א'. בראשית רבה, פרשה ט', פסקה ג'; בראשית רבה, פרשה ב', פסקה ד'. תלמוד ירושלמי, מסכת ראש השנה, פרק ב', הלכה ה'; תלמוד ירושלמי, מסכת סנהדרין, פרק א', הלכה ב'. תלמוד בבלי, מסכת תענית, דף ח', עמוד ב'. תלמוד ירושלמי, מסכת יבמות, פרק ב', הלכה ו'. היימן הסיק מכאן שהיה דיין. תלמוד ירושלמי, מסכת תענית, פרק א', הלכה א'. תלמוד בבלי, מסכת מועד קטן, דף כ"ה, עמוד א'. תלמוד ירושלמי, מסכת כלאים, פרק ט', הלכה ד' ותלמוד ירושלמי, מסכת כתובות, פרק י"ב, הלכה ג'.
יחסי איטליה–פינלנד

יחסי איטליה–פינלנד הם יחסי החוץ בין פינלנד לאיטליה. שתי המדינות כוננו יחסים דיפלומטיים ב-6 בספטמבר 1919. במהלך מלחמת העולם השנייה היו שתי המדינות חלק ממדינות הציר ולחמו לצד גרמניה הנאצית. שתי המדינות חברות מלאות במועצת אירופה, נאט"ו, הארגון לביטחון ולשיתוף פעולה באירופה והאיחוד האירופי. בשנת 2002 ביקר ראש ממשלת איטליה, מריו מונטי, בהלסינקי לפגישות עם יורקי קאטאינן, ראש ממשלת פינלנד. פינלנד מחזיקה באיטליה שגרירות ברומא. איטליה מחזיקה בפינלנד שגרירות בהלסינקי. https://www.ft.com/content/308fd8ee-d919-33c9-b8ef-0705fdc981c5